
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή διευκολύνσεων για την περαίωση εκκρεμών φορολογικών 
υποθέσεων μεταβίβασης ακινήτων με αντάλλαγμα ή αιτία θανά¬ 
του δωρεάς, γονικής παροχής ή προίκας που βρίσκονται, εντός 

σχεδίου στο δήμο Καλαμάτας. 1 

Έναρξη ισχύος των διατάξεων των άρθρων 41 Ν. 1249/1982 και 
14 Ν. 1473/1984 και καθορισμός των τιμών εκκίνησης των 
συντελεστών αυξομείωσής τους για τον προσδιορισμό της φορο¬ 
λογητέας αξίας των ακινήτων που μεταβιβάζονται με αντάλ¬ 
λαγμα ή αιτία θανάτου δωρεάς, γονικής παροχής ή προίκας και 


βρίσκονται στο δήμο Καλαμάτας. 2 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1092735/1622/0013 (1) 


Παροχή διευκολύνσεων για την περαίωση εκκρεμών φορολογικών υπο¬ 
θέσεων μεταβίβασης ακινήτων με αντάλλαγμα ή αιτία θανάτου δω¬ 
ρεάς, γονικής παροχής ή προίκας που βρίσκονται, εντός σχεδίου στο 
δήμο Καλαμάτας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Την έναρξη εφαρμογής του συστήματος του αντικειμενικού προσ¬ 
διορισμού της φορολογητέας αξίας των μεταβιβαζομένων ακινήτων που 
βρίσκονται εντός σχεδίου στο δήμο Καλαμάτας που παρέχει τη δυνατό¬ 
τητα εκκαθάρισης και των εκκρεμών υποθέσεων με σκοπό την άρση 
κάθε αντιδικίας με τους φορολογουμένους και την παγίωση της εμπι¬ 
στοσύνης των πολιτών προς το Κράτος. 

2. Την ανάγκη σύντομης περαίωσης των φορολογικών υποθέσεων 
μεταβίβασης ακινήτων με αντάλλαγμα ή αιτία θανάτου, δωρεάς, γονι¬ 
κής παροχής ή προίκας των πιο πάνω περιοχών, που εκκρεμούν στις 
φορολογικές αρχές και τα Διοικητικά Πρωτοδικεία, με το αντικειμενικό 
σύστημα. 

3. Την ανάγκη παροχής διευκολύνσεων στους φορολογουμένους για 
την εκπλήρωση των φορολογικών υποχρεώσεών τους από τη μεταβί¬ 
βαση ακινήτων των περιοχών αυτών, αποφασίζουμε: 

1. Για υποθέσεις μεταβίβασης ακινήτων με επαχθή αιτία ή αιτία θα¬ 
νάτου, δωρεάς, γονικής παροχής ή προίκας που βρίσκονται εντός σχε¬ 
δίου στο δήμο Καλαμάτας, οι οποίες εκκρεμούν ενώπιον των φορολογι¬ 
κών αρχών κατά την 4.9.1989, οι υπόχρεοι μπορούν να αποδεχθούν 
ως φορολογητέα αξία, εκείνη που προκύπτει αντικειμενικά με εφαρμογή 
της αριθ. 1092734/1621/0013/24.8.1989 απόφασης του Υπουρ¬ 
γού Οικονομικών εφόσον η φορολογική ενοχή γεννήθηκε από 1.1.1989 
μέχρι και 3.9.1989 και μειωμένη κατά ποσοστό. 

α) 5% εφόσον η φορολογική ενοχή γεννήθηκε το έτος 1988. 
β) 10% εφόσον η φορολογική ενοχή γεννήθηκε το έτος 1987. 
γ) 15% εφόσον η φορολογική ενοχή γεννήθηκε το έτος 1986 και 


δ) 20% εφόσον η φορολογική ενοχή γεννήθηκε μέχρι και 
31.12.1985. 

Για την αποδοχή της φορολογητέας αξίας υποβάλλεται από τον υπό¬ 
χρεο στον αρμόδιο Προϊστάμενο Δ.Ο.Τ., εντός ανατρεπτικής προθε¬ 
σμίας που αρχίζει από 4.9.1989 και λήγει 30.10.1989 η οικεία φορο¬ 
λογική δήλωση στην οποία επισυνάπτονται και τα αντίστοιχα φύλλα 
υπολογισμού της αξίας των ακινήτων. 

2. Με την υποβολή της φορολογικής δήλωσης, κατά την προηγού¬ 
μενη παράγραφο, επέρχεται εξώδικη λύση της διαφοράς υπό τον όρο ότι 
όλα τα προβλεπόμενα στο φύλλο υπολογισμού της αξίας του ακινήτου· 
στοιχεία είναι ειλικρινή. 

Σε περίπτωση που από τον έλεγχο του Προϊσταμένου της Δ.Ο.Υ. δια¬ 
πιστωθεί ανακρίβεια των στοιχείων τούτων εφαρμόζονται οι διατάξεις 
της δεύτερης περιόδου του τέταρτου εδαφίου και οι διατάξεις του πέμ¬ 
πτου εδαφίου της παραγράφου 6 του άρθρου 41 νόμου 1249/1982, 
όπως τούτο προστέθηκε με την παράγραφο 3 του άρθρου 14 νόμου 
1473/1984. 

3. Αν η αξία του ακινήτου, που δηλώθηκε με την αρχική δήλωση εί¬ 
ναι μεγαλύτερη εκείνης, που προκύπτει με τη δήλωση της παραγράφου 
1 του άρθρου 1 της απόφασης αυτής, η φορολογική υπόθεση, με την 
επιφύλαξη των διατάξεων του δεύτερου εδαφίου της προηγούμενης πα¬ 
ραγράφου, περαιώνεται ως ειλικρινής με βάση την αξία της αρχικής δή¬ 
λωσης. 

4. Οι διατάξεις των προηγουμένων παραγράφων εφαρμόζονται ανα- 
λόγως και στις υποθέσεις για τις οποίες μέχρι και την 3.9.1989 έχει 
ασκηθεί εμπρόθεσμη προσφυγή και εκκρεμούν σε πρώτο βαθμό ενώπιον 
των Διοικητικών Πρωτοδικείων, εφόσον δεν έχουν συζητηθεί στην ουσία 
τους κατά το χρόνο της υποβολής της δήλωσης αποδοχής της κατά την 
παράγραφο 1 φορολογητέας αξίας. Για τις υποθέσεις αυτές οι υπόχρεοι, 
κατά την υποβολή της φορολογικής δήλωσης στον αρμόδιο Προϊστά¬ 
μενο της Δ.Ο.Υ., πρέπει να προσκομίσουν βεβαίωση του Γραμματέα 
του Διοικητικού Πρωτοδικείου στο οποίο εκκρεμεί η υπόθεση ότι η υπό¬ 
θεση εκκρεμεί σε πρώτο βαθμό και δεν έχει συζητηθεί στην ουσία της. Η 
βεβαίωση αυτή μπορεί να αναγραφεί και πάνω στη φορολογική δήλωση 
που θα υποβληθεί. 

Ο Προϊστάμενος της Δ.Ο.Υ. μόλις του υποβληθεί η φορολογική δή¬ 
λωση, γνωστοποιεί τούτο, χωρίς καμιά καθυστέρηση στο Διοικητικό 
Πρωτοδικείο οπότε ως προς το ακίνητο για το οποίο έγινε η δήλωση η 
δίκη καταργείται και ο φάκελος επαναφέρεται στην αρμόδια φορολογική 
αρχή. Σε περίπτωση που η προσφυγή αφορά και άλλα περιουσιακά στοι¬ 
χεία, εκτός από τα ακίνητα για τα οποία υποβλήθηκε η φορολογική δή¬ 
λωση, ο φάκελος παραμένει στο δικαστήριο και η δίκη συνεχίζεται ως 
προς αυτά. 

5. Οι υπόχρεοι που θα υποβάλουν την κατά την παράγραφο 1 του πα¬ 
ρόντος άρθρου φορολογική δήλωση, απαλλάσσονται από την καταβολή 
οποιοσδήποτε πρόσθετου φόρου, περιλαμβανομένου και του εκπροθέ¬ 
σμου, προστίμου ή άλλης κύρωσης. Ο φόρος μεταβίβασης ακινήτων 
που προκύπτει με τη δήλωση αυτή, καταβάλλεται σε οκτώ (8) ισόποσες 
άτοκες μηνιαίες δόσεις, από τις οποίες η πρώτη καταβάλλεται με την 
υποβολή της δήλωσης. Προκειμένου περί φόρων κληρονομιών, δω¬ 
ρεών, γονικών παροχών ή προικών, η καταβολή γίνεται σε δόσεις, 
όπως ορίζεται από τη διάταξη της παραγράφου 3 του άρθρου 18 του Ν. 

1473/1984 εφαρμοζομένων κατά τα λοιπά των ισχυουσών διατάξεων. 

Η απόφαση αυτή να δημοσιευθεϊ στην Εφημερίδα της Κυβερνήσεως 
και θα κυρωθεί με νόμο. 

Αθήνα, 24 Αυγούστου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΑΝΤ. ΣΑΜΑΡΑΣ ΦΩΤΗΣ ΚΟΥΒΕΛΗΣ 

-♦- 

Αριθ. 1092734/1621/0013 (2) 

Έναρξη ισχύος των διατάξεων των άρθρων 41 Ν. 1249/1982 και 14 
Ν. 1473/1984 και καθορισμός των τιμών εκκίνησης των συντελε¬ 
στών αυξομείωσής τους για τον προσδιορισμό της φορολογητέας 
αξίας των ακινήτων που μεταβιβάζονται με αντάλλαγμα ή αιτία θα¬ 
νάτου δωρεάς, γονικής παροχής ή προίκας και βρίσκονται στο δήμο 
Καλαμάτας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 41 του Ν. 1249/1982 (ΦΕΚ Α' 43) και 
του άρθρου 14 του Ν. 1473/1984 (ΦΕΚ Α' 127). 

2. Τις διατάξεις της παράγρ. 8 του άρθρου 24 του Ν. 1828/1989 
(ΦΕΚ Α' 2). 

3. Τις ιδιαιτερότητες κάθε περιοχής ή τμήματος αυτής, όπως συνθή¬ 
κες περιβάλλοντος και θέας, εξυπηρέτηση (υποδομή, συγκοινωνία 
κ.λπ.) εμπορικότητα δρόμων και στοών, πολεοδομικές ρυθμίσεις (συ¬ 
ντελεστής δόμησης και κάλυψης οικοπέδου, οικοδομικό σύστημα, δια¬ 
τηρητέα κτίρια κ.λπ.). 

4. Τις ιδιαιτερότητες των ακινήτων, όπως χρήση (οικόπεδο, διαμέρι¬ 
σμα, κατάστημα, αποθήκη, ειδικό κτίριο κ.λπ.), θέα (όψη, γωνιακό, σε 
πλατεία, όροφος κ.λπ.), μέγεθος, παλαιότητα κτιρίου, συνιδιοκτησία, ει¬ 
δικές συνθήκες (σεισμός, πλημμύρα, πυρκαγιά, χωματερή, ρυμοτόμηση 
κ.λπ.), δέσμευση (διατηρητέο κτίριο, αρχαιολογική παρέμβαση κ.λπ.). 

Τις κοινές αποφάσεις των Υπουργών Προεδρίας Κυβερνήσεως και 


Οικονομικών, όπως ισχύουν, με τις οποίες συγκροτήθηκαν οι προβλε- 
πόμενες από το άρθρο 41 του Ν. 1249/1982 επιτροπές για το νομό 
Μεσσηνίας. 

5. Τις εισηγήσεις των ανωτέρω επιτροπών. 

6. Τις διατάξεις της υπ’ αριθμ. Κ.3958/108/10.6.88 ΠΟΑ. 173 
(ΦΕΚ 397/τ.Β'/14.6.1988) απόφασης του Υπουργού των Οικονομι¬ 
κών, αποφασίζουμε: 

Άρθρο 1 

1. Η ισχύς των διατάξεων του άρθρου 41 του Ν. 1249/1982 (ΦΕΚ 
43 Α’) όπως τροποποιήθηκε και συμπληρώθηκε με τις διατάξεις του άρ¬ 
θρου 14 του Ν. 1473/1984 (ΦΕΚ 127Α') και της παραγράφου 8 του 
άρθρου 24 του Ν. 1828/1989 (ΦΕΚ 2Α'), για τον προσδιορισμό της 
φορολογητέας αξίας των ακινήτων που μεταβιβάζονται με αντάλλαγμα 
ή αιτία θανάτου δωρεάς, γονικής παροχής ή προίκας αρχίζει από τις 
4.9.1989 για τα εντός σχεδίου ακίνητα που, βρίσκονται στο δήμο Κα¬ 
λαμάτας. 

Άρθρο 2 

1. Για τον προσδιορισμό της φορολογητέας αξίας των μεταβιβαζομέ- 
νων με επαχθή αιτία ή αιτία θανάτου, δωρεάς, γονικής παροχής (ή 
προίκας) ακινήτων τα οποία βρίσκονται στις περιοχές του δήμου του άρ¬ 
θρου 1 της απόφασης αυτής, εφαρμόζονται οι διατάξεις της υπ’ αριθμ. 
Κ.3958/108/10.6.1988 ΠΟΑ. 173 απόφασης (ΦΕΚ 397 Β'). 

2. Ως πολεοδομικά εμπορικά και λοιπά στοιχεία ισχύουν αυτά που 
αναφέρονται στους πίνακες που παρεμβάλλονται και αποτελούν μέρος 
της απόφασης αυτής. 

Άρθρο 3 

Η απόφαση αυτή να δημοσιευθεϊ στην Εφημερίδα της Κυβερνή¬ 
σεως. 

Αθήνα, 24 Αυγούστου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 





8 § 8 

